פול אדגר

פול אדגר אקווקו (בצרפתית: Paul Edgar Akouokou; נולד ב-20 בדצמבר 1997) הוא כדורגלן מחוף השנהב המשחק באולימפיק ליון ובנבחרת חוף השנהב.

קריירת מועדונים 
אדגר התחיל את הקריירה שלו באקנאס מליגת העל הפינית. ב-29 באפריל 2016 אדגר ערך את הופעת הבכורה שלו בקבוצה בהפסד 0–3 ליובסקילה. ב-25 בספטמבר 2016 הבקיע את שער הבכורה שלו בקריירה בניצחון 0–2 נגד גראנקולה. במשחקו האחרון בקבוצה הורחק לראשונה בקריירה במשחק בו הפסידה אקנאס 0–4 לטורון פאלוסאורה.

ב-27 באוגוסט 2017 הושאל לבית"ר ירושלים עד לסיום העונה. ב-11 בספטמבר 2017 ערך את הופעת הבכורה שלו במדי בית"ר כאשר נכנס כמחליף בדקה ה-76 של משחק הליגה נגד מכבי פתח תקווה. בית"ר ניצחה את המשחק 1–2 כאשר הנגיעה הראשונה של אדגר בכדור, הובילה למהלך שבסופו מרסל הייסטר הבקיע את שער הניצחון עבור בית"ר.

ב-1 בפברואר 2018, לאחר שהגיע אישור מאקנאס הפינית אליה שייך השחקן, הוא הושאל לקבוצת הפועל ראשון לציון מהליגה הלאומית. לבית"ר עומדת האופציה לרכוש את השחקן חזרה בקיץ.

באוגוסט  אדגר הצטרף לקבוצת המילואים של בטיס.

בספטמבר 2020 הוכרז כי אדגר ייקח חלק מהסגל הבוגר של בטיס לקראת העונה הקרובה.

ב-1 בספטמבר 2023 הצטרף לאולימפיק ליון מליגת העל הצרפתית.

קריירה בינלאומית 
ב-25 במרץ 2022 ערך אדגר את הופעת הבכורה שלו בנבחרת חוף השנהב, בהפסד 1–2 לנבחרת צרפת במשחק ידידות.

תארים 
ריאל בטיס
 גביע המלך: 2021/2022

קישורים חיצוניים

הערות שוליים

כדורגלנים מחוף השנהב
קשרי כדורגל מחוף השנהב
אביג'אן: כדורגלנים
כדורגלני בית"ר ירושלים
כדורגלני הפועל ראשון לציון
כדורגלני ריאל בטיס
כדורגלני אולימפיק ליון
כדורגלנים זרים בישראל
כדורגלני נבחרת חוף השנהב
ספורטאים איווארים בישראל
ספורטאים איווארים בספרד
ספורטאים איווארים בצרפת
איווארים שנולדו ב-1997